ዳውሮ አምስት ወረዳዎች አሏት። ተርጫሰ የዞኑ ከተማ ነች። በአንድ እረድፍ 175 ኪሎ ሜትር በአማካኝ በሰባት እረድፍ ደግሞ 1225 ኪሎ ሜትር ርዝመት ያለው፣ ከ2ነጥብ 5 እስከ 3ነጥብ 8 ከፍታ ብሎም ከ2 ሜትር እስከ 5 ሜትር ስፋት ያለው የንጉስ አልሀላ የድንጋይ ካብ በዚህ ስፍራ ይገኛል። የጎጀብ እና ኦሞ ወንዞችን ታክኮ የተገነባው ይህ ካብ በጥንታዊነቱ እና በታሪክ መዝገብ ላይ ባለው ትልቅ ቦታ ምክንያት የቱሪስት መዳረሻ ሊሆን የሚችል አስደናቂ ስፍራ ነው። ይህ ስፍራ 1ሺ870 ሜጋ ዋት የሚያመነጨው የግቤ ሶስት የኤሌክትሪክ ኃይል ማመንጫ በስፍራው መገንባቱን ተከትሎም የተፈጠረ ሰው ሰራሽ ሀይቅ አለው። ይህ ደግሞ ከታሪካዊው ስፍራ ጋር ተዳምሮ ዳውሮን ልዩ የውበት ካባ ደርቦላታል።